
R E F E R A T   D E   A P R O B A R E 
privind  alocarea unei sume de bani în vederea organizării unor acțiuni
prilejuite de sărbătorirea ”Zilei Internaţionale a Copilului” 


	
În Programul principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2023, aprobat prin Hotărârea Consiliului Local Brad nr. 47/2023,  s-au prevăzut manifestări cultural artistice, educative şi sportive dedicate „Zilei Internaţionale a Copilului”.
Comisia constituită prin Dispoziţia Primarului nr.  405/02.05.2023, în şedinţa operativă de lucru din data de 02.05.2023, a  hotărât ca „Ziua Internaţională a Copilului” să se sărbătorească în data de  31 mai 2023, având în vedere că ziua de 1 iunie este zi liberă.
Ca manifestări dedicate „Zilei Internaționale a Copilului” s-au propus următoarele:
     -  desfășurarea unui concurs de desene cu temele: „Copil în orașul meu!”,  „Copil în vreme de pace!” și „Copil în vreme de război!”;
     - la ora 09.00 - Crosul ZARAND, ediția 2023, cu plecare de la intersecția strada Liceului cu strada Arsenie Boca;
     - la ora 10.00 - concurs de îndemânare cu biciclete pe strada Independenței;
     - la ora 10.00 - o demonstrație de carting oferită de copiii de la Clubul Copiilor Brad pe strada Independenței;
     - la oara 10.00 – spectacol artistic oferit de copiii de la grădinițele și școlile din municipiul Brad și artiști invitați, spectacolul – concurs ”Copiii au talent” în Piața Aurului;
     - tombola pentru participanții la concursurile sportive;
     - la ora 13.00 – premierea câștigătorilor la concursurile de desene, biciclete, cros, spectacolul – concurs ”Copiii au talent” și tombolă.
Astfel, am iniţiat prezentul proiect de hotărâre prin care am propus alocarea sumei de 30.000 lei din bugetul local al Municipiului Brad pe anul 2023, de la capitolul bugetar  67.02 – „Cultură, recreere şi religie”, la care se adaugă sume/produse provenite din sponsorizări, pentru aceste acțiuni  în aer liber din data de 31 mai 2023.
 	În vederea bunei organizări a acţiunilor prilejuite de sărbătorirea  ”Zilei Internaţionale a Copilului” , am propus desemnarea unei comisii formată din 5 consilieri locali care va colabora cu membrii comisiei desemnată prin Dispoziţia nr. 405/2023 a Primarului Municipiului Brad, cu precizarea că las la altitudinea Consiliului Local al Municipiului Brad desemnarea acestora.
Am mai propus, de asemenea, împuternicirea Primarului Municipiului Brad ca, după deliberarea comisiei, să semneze toate contractele încheiate cu ocazia sărbătoririi ”Zilei Internaţionale a Copilului”.
În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre în forma prezentată.
Invoc în susţinerea propunerii mele prevederile Hotărârii Consiliului Local al Municipiului Brad nr. 47/2023 privind aprobarea Programului principalelor manifestări cultural - educative, artistice şi sportive, pe teme prestabilite, de interes local sau zonal, organizate la nivelul municipiului Brad în anul 2023, ale art. III alin. 2 lit. a din O.U.G. nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative, ale Legii nr. 273/2006 privind finanţele publice locale, cu modificările şi completările ulterioare,  ale  art. 88 și art.129 alin. 4 lit. a din O.U.G. nr. 57/2019 privind Codul administrativ, cu modificările și completările ulterioare, precum și ale  art. 11 alin. 4 din Legea nr. 554/2004 a contenciosului administrativ, actualizată.

